**GIMNAZIJA IN SREDNJA ŠOLA RUDOLFA MAISTRA KAMNIK**

Na podlagi 64. člena Zakona o organizaciji in financiranju vzgoje in izobraževanja ter v skladu z določili Pravilnika o ocenjevanju znanja v srednjih šolah, veljavnega učnega načrta za nemščino in maturitetnega kataloga za predmet nemščina je strokovni aktiv

za **NEMŠKI IN ITALIJANSKI JEZIK** na svojem sestanku 30.8.2024 za šolsko leto 2024/25.

**sprejel usklajena merila za ocenjevanje**

**I. Preverjanje in ocenjevanje znanja**

**1. Število pisnih ocenjevanj**

Najmanj eno pisno ocenjevanje v ocenjevalnem obdobju.

Dijaki, ki se pripravljajo na maturo, so dolžni pisati vse napovedane teste in pridobiti druge ocene, v skladu z Letnim učnim načrtom za pripravo na maturo. Prav tako se za dijake, ki se pripravljajo na maturo iz tujega jezika lahko pri rednih testih prilagodi tipologija nalog glede na taksonomske stopnje nalog pri maturi.

**2. Število ustnih ocenjevanj**

Najmanj eno v šolskem letu. Dijak, ki je bil odsoten le na dan napovedanega ocenjevanja, bo vprašan za oceno naslednjo uro pri pouku predmeta. Napovedano dodatno ustno ocenjevanje znanja za tiste dijake, ki trikrat nimajo domače naloge.

**V obdobju poučevanja na daljavo o številu in načinu pridobivanja ocen presoja učitelj na podlagi dijakovega sodelovanja in (pisne) odzivnosti v času dela na daljavo.**

**3. Druge možne oblike pridobivanja ocen**

Dijak pridobi oceno za izdelavo in predstavitev projektov in napovedano ocenjevanje domače naloge.

Za uspehe na tekmovanjih in natečajih, pri nemški jezikovni diplomi in drugih izdelkih se dodeli ocena vedno v soglasju z dijaki.

Poročila, kvizi, pisni odgovori, eseji in vodeni sestavki – so druge oblike, ki jih lahko ocenjujemo tudi na daljavo, če so zagotovljene fizične možnosti za tak preizkus znanja.

Sicer pa na daljavo ocenjujemo predvsem ustno (preko videokonference v prisotnosti vsaj še dveh dijakov iz skupine).

**4. Preverjanja znanja**

Ocenjevanje vedno sledi preverjanju znanja. Preverjanje učitelj izvaja z individualno ali skupinsko povratno informacijo dijakom (v okviru formativnega spremljanja). To izvaja po opravljenih nalogah ali sprotno pri učnih urah, lahko tudi na daljavo.

Dijaki še samostojno preverjajo znanje z interaktivnimi vajami.

**5. Kriteriji ocenjevanja**

Izhodišče za ocene so cilji (splošni in operativno-procesni) predmeta in standardi znanja, ki so opisani v veljavnem učnem načrtu in katalogu znanj za maturo. Minimalne standarde, ki so razvidni iz letnega učnega načrta, dijak doseže z zadostno oceno. Merila ocenjevanja so razvidna iz prilog 1 do 4, za vodeni pisni sestavek pri pripravi na maturo veljajo merila za ocenjevanje, kot so zapisana v maturitetnem katalogu (RIC).

**6. Meje med ocenami**

Pisno ocenjevanje:

90 % (odlično)

80 % (prav dobro)

65 % (dobro)

51 % (zadostno); manj (nezadostno)

**7. Končna ocena**

Pri oblikovanju končne ocene upoštevamo ocene iz obeh ocenjevalnih obdobij. Za pozitivno končno oceno mora biti dijak pozitivno ocenjen v obeh ocenjevalnih obdobjih.

Končna ocena odraža celostno znanje, ki smotrno upošteva in kombinira dosežke dijakov/dijakinj, pridobljene z raznimi načini vrednotenja, ki so navedeni v 1.-3. točki teh meril. Poleg tega se upoštevajo dijakovo izpolnjevanje obveznosti, nadgradnja znanja in napredek glede na sposobnosti.

Zaključne ocene ne pridobimo z izraču­navanjem aritmetične sredine.

**8. Dijaki z izobraževalnim načrtom.**

Ocenjevanje se prilagodi v skladu z izobraževalnim načrtom in možnostmi, ki izhajajo iz njihovih individualiziranih programov. Dijakom nudimo tudi diferenciran način preverjanja pred ocenjevanjem. Aktivno vključimo razrednike in šolske svetovalne delavce.

**9. Pridobivanje ocen za dijaka, ki ni dosegel minimalnih standardov**

Po dogovoru z učiteljem dobi dijak možnost za pridobivanje ocene v prvih treh tednih po redovalni konferenci. Negativno ocenjeno ocenjevalno obdobje lahko dijak popravlja samo enkrat. Če je potrebna druga možnost, jo dobi dijak pred koncem šolskega leta. Nezadostne ocene popravljajo dijaki pisno. V obdobju poučevanja na daljavo lahko dijak nezadostne ocene popravlja tudi ustno preko videokonference (v prisotnosti vsaj še dveh dijakov iz skupine).

Z učencem se dogovorimo za individualno svetovanje učitelja na daljavo. Aktivno vključimo razrednike in šolske svetovalne delavce.

**II. Ocenjevanje na izpitih**

**1. Način izpita**

* Pisno: 45 - 90 minut, trajanje je odvisno od števila ocenjevalnih sklopov
* Ustno: 20 minut – priprava 15 minut

**2. Določanje ocene**

Razmerje: pisni del 70 % : ustni del 30 %

Kriteriji ocenjevanja in meje med ocenami so navedeni v točki I. Potreben delež za pozitivno oceno je 50 %.

**3. Določitev vsebin izpita in izpitnih vprašanj**

V izpitu je predelana, utrjena in preverjena učna snov enakomerno zastopana v skladu z Letnim učnim načrtom. Izpitno gradivo pripravi strokovni aktiv.

Odstopanja:

Dijakom s posebnimi potrebami se način ocenjevanja prilagodi v skladu z odločbo o usmeritvi.

**Priloga 1**

**Merila za ocenjevanje ustne komunikacije**

Ocenjuje se:

1. vsebina komunikacije,

2. besedišče,

3. jezikovna pestrost in pravilnost,

4. izgovarjava in gladkost govora,

5. sodelovanje v pogovoru

|  |  |
| --- | --- |
| **Vsebina komunikacije** | |
| 3 točke | Dijak v celoti strukturirano predstavi /poda veliko informacij in veliko različnih aspektov teme. |
| 2 točki | Dijak pretežno strukturirano in informativno predstavi različne aspekte teme. |
| 1 točka | Dijak le delno strukturirano in z malo informacijami predstavi temo. |
| **Besedišče** | |
| 3 točke | Besedišče je pestro in bogato in se ne ponavlja. Dijak le redko ne najde ustrezne besede oziroma jo zna primerno opisati. Redke napake pri rabi besed. |
| 2 točki | Besedišče je primerno, vendar osnovno. Dijak občasno išče ustrezne besede. Besedišče se občasno ponavlja. Občasne napake pri rabi besed. |
| 1 točka | Besedišče je skromno. Dijak pogosto išče besede. Pogoste so napake pri rabi besed. |
| **Jezikovna pestrost in pravilnost** | |
| 3 točke | Dijak večinoma pravilno uporablja bogato paleto različnih stavčnih vzorcev in slovničnih struktur (skladnja, oblikoslovje), ki mu omogočajo diferencirano izražanje. |
| 2 točki | Dijak pretežno pravilno uporablja različne stavčne vzorce in slovnične strukture. Izražanje je večinoma enostavno. |
| 1 točka | Dijak uporablja le osnovne stavčne vzorce in slovnične strukture. Izražanje je omejeno. Napake so pogoste, vendar še ne ovirajo razumevanja. |
| **Izgovarjava in gladkost govora** | |
| 3 točke | Izgovorjava, naglas in intonacija so zelo dobri. Napačna izgovorjava posameznih besed je sprejemljiva. Govor je tekoč |
| 2 točki | Izgovorjava, naglas in intonacija so dovolj dobri, da se dijaka kljub napakam razume. Govor je manj tekoč. |
| 1 točka | Izgovorjava, naglas in intonacija so slabi in otežujejo sporazumevanje. Govor se pogosto zatika. Občasno mora izpraševalec dijaka prositi, da izjavo ponovi. |
| **Sodelovanje v pogovoru** | |
| 3 točke | Odzivanje na sogovornika je spontano. |
| 2 točki | Odzivanje na sogovornika je počasnejše. |
| 1 točka | Potrebne so pogoste sogovornikove spodbude. |

**Možne točke: 15**

Meje med ocenami

|  |  |  |  |  |  |
| --- | --- | --- | --- | --- | --- |
| 0 | - | 7 | = | nzd | (1) |
| 7,5 | - | 9,5 | = | zd | (2) |
| 10 | - | 11,5 | = | db | (3) |
| 12 | - | 13 | = | pdb | (4) |
| 13,5 | - | 15 | = | odl | (5) |

**Priloga 2**

**Merila za ocenjevanje govornih nastopov**

|  |  |  |  |  |
| --- | --- | --- | --- | --- |
|  | **3 točke** | **2 točki** | **1 točka** | |
| **BESEDIŠČE** | Dijak uporablja pestro besedišče in se ne ponavlja. Le redko se pojavijo vrzeli v besedišču. Dijak zna manjkajoče besede samostojno opisati. | Dijak uporablja osnovno besedišče. Vrzeli v besedišče se pojavljajo občasno, dijak se tu in tam ponavlja. | Dijak uporablja osnovno besedišče. Vrzeli v besedišču se pojavljajo pogosto. | |
| **STRUKTURE** | Dijak uporablja različne stavčne vzorce in strukture. *(pri nemščini npr. und, aber, oder, weil, dass, wenn, Modalverben, Infinitiv mit zu, Präpositionen…. ali npr. pri italijanščini uporaba skladenjskih vzorcev ter predlogov in veznikov).* | Dijak uporablja enostavne stavčne vzorce in strukture, deloma tudi sestavljene stavke. | Dijak uporablja zelo enostavne stavke in strukture. | |
| **VSEBINA** | Tema je dobro strukturirana in zanimiva (uvod, jedro, zaključek, različne informacije in aspekti). Na vprašanja ob koncu predstavitve dijak dobro reagira in zna nanje odgovoriti. | Tema je strukturirana, vendar dijak predstavi le nekaj aspektov. Na vprašanja ob koncu predstavitve zna dijak le delno odgovoriti. | Tema ni strukturirana, dijak predstavi le ne kaj aspektov.  Na vprašanja ob koncu predstavitve dijak ne zna ustrezno reagirati in ponavlja, kar je že povedal. | |
| **PREDSTAVITEV** | Mimika in gestika sta primerni, dijak je v interakciji s publiko in temo predstavlja samostojno, brez pomožnih sredstev. Dijak uporablja dodatni material. | Mimika, gestika in očesni stik s publiko je večinoma primerna. Dijak nekaj informacij prebere. | Mimika in gestika nista primerni, dijak nima očesnega stika s publiko. Dijak bere. | |
| **SLOVNIČNA PRAVILNOST IZGOVORJAVA** | Dijak večinoma obvlada rabljene slovnične strukture in naredi le malo napak. Izgovorjava je večinoma razumljiva. | Dijak naredi nekaj napak. Enostavne strukture uporablja pravilno. Izgovorjava je dovolj jasna. | Dijak naredi veliko napak (npr. stavčna zgradba, spregatev, raba sklonov, zaimkov, predlogov….).  Izgovorjava ponekod otežuje razumevanje. |

**Skupno število točk: 15**

|  |  |  |  |  |  |
| --- | --- | --- | --- | --- | --- |
| 0 | - | 7 | = | nzd | (1) |
| 7,5 | - | 9,5 | = | zd | (2) |
| 10 | - | 11,5 | = | db | (3) |
| 12 | - | 13 | = | pdb | (4) |
| 13,5 | - | 15 | = | odl | (5) |

**Priloga 3**

**Merila za ocenjevanje pisnih sestavkov**

8 točk: 3 točke za vsebino

3 točke besedišče in strukture

2 točki slovnična in pravopisna pravilnost

|  |  |
| --- | --- |
| **VSEBINA** | |
| 3 točke | Vsebina besedila v celoti ustreza zahtevam v nalogi. Dijak/dijakinja predstavi argumente, ki se navezujejo eden na drugega. Jasno in obširno izrazi svoja stališča. |
| 2 točki | Vsebina besedila večinoma ustreza zahtevam v nalogi. Besedilo je strukturirano in logično zgrajeno. Dijak/dijakinja zagovarja ali zavrača le nekatera zapisana stališča, ne vseh. |
| 1 točka | Vsebina besedila le deloma ustreza zahtevam v nalogi. Preprosto, sicer razumljivo besedilo ni natančno razčlenjeno. Razmerja niso jasno izražena. |
| 0 točk | Vsebina v celoti NE odgovarja zahtevam v nalogi oz. jim ustreza zelo omejeno. Dijaku/dijakinji tudi ne podelimo točk za slovnično in pravopisno pravilnost. |

|  |  |
| --- | --- |
| **BESEDIŠČE IN STRUKTURE** | |
| 3 točke | Besedišče je raznovrstno, bogato in ustrezno rabljeno.  Dijak /dijakinja uporablja tudi zahtevnejše jezikovne strukture. |
| 2 točki | Besedišče je ustrezno, vendar preprostejše, na nekaterih mestih neprimerno rabljeno.  Dijak /dijakinja uporablja ustrezne jezikovne strukture, zahtevnejše le redko. |
| 1 točka | Besedišče je skromno, se ponavlja in je pogosto neprimerno rabljeno.  V sestavku je veliko oblikoslovno-skladenjskih napak, ki ovirajo razumevanje. |
| 0 točk | Besedišče je neprimerno.  V sestavku so številne oblikoslovno-skladenjske napake, ki onemogočajo razumevanje. |

|  |  |
| --- | --- |
| **SLOVNIČNA IN**  **PRAVOPISNA PRAVILNOST** | |
| 2 točki | Slovnica in pravopis sta pravilno uporabljena. Napak ni ali pa se pojavlja malo napak, ki ne ovirajo razumevanja besedila. |
| 1 točka | Slovnica in pravopis pogosto nista pravilno uporabljena, napake deloma ovirajo razumevanje besedila. |
| 0 točk | Slovnica in pravopis sta komajda pravilno uporabljena, napake močno ovirajo razumevanje besedila. |

**Priloga 4**

**Merila za ocenjevanje projektnega dela**

|  |  |
| --- | --- |
| **Kriteriji** | **Število točk** |
| **I. Proces nastajanja** | |
| Delo z viri: zbiranje, izbiranje – doma, prinesejo v šolo | 1 |
| Pisanje besedil – pri pouku | 1 |
| Čistopis - doma | 1 |
| **II. Vsebina in izgled predstavitvenega izdelka** | |
| Vsebinska ustreznost besedila in ustreznost slikovnega materiala | 2 |
| Nazornost, prepričljivost in uporabnost | 1 |
| Navedba avtorja, virov in literature | 1 |
| **III. Predstavitev** | |
| Podajanje vsebine - Tekočnost in pravilnost jezika in izgovorjava | 1 |
| Komunikacija – stik s publiko in samostojen nastop | 1 |
| Strukturiranost predstavitve | 1 |

9 – 10 točk = odlično (5)

8 - 8,5 točk = prav dobro (4)

7 - 7,5 točk = dobro (3)

5 - 6,5 točk = zadostno (2)

0 - 4,5 točk = nezadostno (1)